
Hidup di bawah bayangan al-Quran adalah suatu keni'matan yang 
tidak dapat diketahui melainkan hanya oleh mereka yang mengecapinya 
sahaja. Ia adalah suatu keni'matan yang meluhur, memberkati dan 
membersihkan usia seseorang. 

Alhamdulillah syukur ke hadrat Allah yang telah mengurniakan 
kepadaku keni'matan hidup di bawah bayangan al-Qur'an selama beberapa 
waktu, di mana aku telah mengecapi ni'mat yang tidak pernah aku kecapi 
sepanjang hidupku, iaitu ni'mat yang meluhur, memberkati dan 
membersihkan usiaku. 

Aku hidup seolah-olah mendengar Allah bercakap kepadaku dengan 
al-Quran ini... ya Dia bercakap kepadaku seorang hamba yang amat kerdil 
dan amat kecil. Manakah penghormatan yang dapat dicapai oleh seseorang 
lebih tinggi dari penghormatan Ilahi yang amat besar ini? Manakah 
keluhuran usia yang lebih tinggi dari keluhuran usia yang diangkatkan oleh 
kitab suci ini? Manakah darjah kemuliaan bagi seseorang yang lebih tinggi 
dari darjah kemuliaan yang dikurniakan oleh Allah Pencipta Yang Maha 
Mulia? 

Aku telah hidup di bawah bayangan al-Qur'an dan di sana aku 
melihat jahiliyah berkecamuk di muka bumi ini dan aku melihat minat dan 
cita-cita penduduk-penduduk dunia ini amat kecil dan kerdil, aku melihat 
pemuja-pemuja jahiliyah itu berbangga-bangga dengan ilmu pengetahuan 
yang ada pada mereka, iaitu ilmu pengetahuan kanak-kanak, kefahaman dan 
pemikiran kanak-kanak, minat dan cita-cita kanak-kanak sama seperti 
pandangan seorang tua kepada mainan kanak-kanak, percubaan kanak- 
kanak dan keteloran lidah kanak-kanak. Aku merasa kaget dan hairan 
mengapa manusia jadi begini, mengapa mereka jatuh ke dalam lumpur yang 
kotor dan penuh penyakit ini? Mengapa mereka tidak mendengar seruan 
Allah Yang Maha Tinggi dan Maha Besar, iaitu seruan yang dapat meluhur, 
memberkati dan membersihkan usia seorang? 

Aku telah hidup di bawah bayangan al-Quran dan di sana aku dapat 
meni'mati kefahaman yang sempurna dan meliputi, tanggapan yang tinggi 
dan bersih terhadap alam al-wujud, terhadap matlamat seluruh alam al- 
wujud dan terhadap matlamat kewujudan manusia itu sendiri. Kemudian 
aku bandingkan dengan kefahaman-kefahaman dan tanggapan jahiliyah 
yang dihayati oleh umat manusia di Timur dan di Barat, di Utara dan di 
Selatan. Kemudian aku bertanya: Mengapa manusia sanggup hidup dalam 
paya yang busuk, di tahap yang amat rendah dan di dalam gelap gelita 
kesesatan yang menghitam itu, sedangkan mereka mempunyai padang- 
padang yang bersih, tempat-tempat yang tinggi dan cahaya yang terang 
benderang? 

Aku telah hidup di bawah bayangan al-Qur'an, dan di sana aku dapat 
merasa adanya keseimbangan yang indah di antara harakat manusia seperti 

yang dikehendaki Allah dengan harakat alam buana yang diciptakan Allah. 
Kemudian aku melihat keadaan simpang-siur yang dialami oleh umat 
manusia yang telah menyimpang dan undang-undang alam buana, juga 
melihat percanggahan di antara pengajaran-pengajaran yang merosak dan 
jahat yang diajarkan kepada mereka dengan fitrah semulajadi mereka, lalu 
aku berkata di dalam hatiku: Manakah syaitan yang jahat yang telah 
memimpin umat manusia ke Neraka ini? 

Alangkah ruginya manusia! 

Aku telah hidup di bawah bayangan al-Quran dan di sana aku melihat 
alam al-wujud ini adalah jauh lebih besar dari saiznya yang lahir yang dapat 
dilihat itu. Ia lebih besar dari segi hakikatnya dan dari segi bilangan aspek- 
aspeknya. Ia mencakup alam ghaib dan alam syahadah kedua-dua sekali 
bukannya alam syahadah sahaja. Ia merangkumi dunia dan Akhirat kedua- 
dua sekali bukannya dunia ini sahaja. Dan kewujudan manusia adalah 
bersinambung di lorong-lorong zaman yang amat jauh itu. Maut bukannya 
penghabisan perjalanan hidup manusia, malah ia merupakan suatu peringkat 
perjalanan di tengah jalan. Segala sesuatu yang dicapai oleh seseorang di 
dunia ini bukanlah merupakan seluruh habuannya, malah hanya merupakan 
sebahagian dari habuannya sahaja. Segala balasan yang terluput di dunia ini 
tidak akan terluput di Akhirat nanti. Di sana balasan tidak akan mengalami 
penganiayaan, pengurangan dan kesesiaan. Peringkat perjalanan yang dilalui 
manusia di bumi ini merupakan peringkat perjalanan di sebuah alam hidup 
yang lumrah, sebuah alam sahabat yang mesra dan sebuah alam yang 
mempunyai roh yang sentiasa menerima, menyambut dan ia bertawajjuh 
kepada Allah Pencipta Yang Maha Esa sebagaimana roh orang yang beriman 
bertawajjuh kepada-Nya dengan penuh khusyu'. 




( 15 ) 



15. "Hanya kepada Allah jua sujudnya sekalian penghuni langit dan bumi 
sama ada dengan sukarela atau terpaksa dan bayang bayang mereka (juga 
turut sujud) di waktu pagi dan petang." 

(Surah ar-Ra'd) 




( 44 ) 




44 . "Langit yang tujuh dan bumi serta sekalian penghuninya sentiasa 
bertasbih kepada Allah dan tiada suatu kejadian pun melainkan 
seluruhnya bertasbih memuji Allah." 

(Surah al-Isra') 

Manakah kerehatan, keselesaan, kemesraan dan kepercayaan (yang 
lebih besar) dari kerehatan, keselesaan kemesraan dan kepercayaan, yang 
dicurahkan ke dalam hati kita oleh kefahaman yang syumul, sempurna, luas 
dan betul ini? 

Aku telah hidup di bawah bayangan al-Qur'an dan di sana aku 
melihat manusia jauh lebih mulia dari segala penghargaan dan penilaian 
terhadap mereka yang dikenali mereka dahulu dan kemudiannya. Manusia 
telah menjadi insan dengan tiupan roh ciptaan Allah: 



(29) 




29. "Maka apabila Aku telah menyempurnakan kejadiannya dan 
meniupkan padanya roh ciptaan-Ku, maka rebahkanlah diri kamu sujud 
kepada-Nya." 

(Surah al-Hijr) 

Dan dengan tiupan roh inilah manusia dilantik menjadi khalifah di 

bumi: 




(30, J <tlfjt 



30. "Dan (kenangilah) ketika Tuhanmu berfirman kepada para malaikat: 
"Sesungguhya Aku hendak melantik khalifah di muka bumi." 

(Surah al-Baqarah) 

Dan segala apa yang ada di bumi ini adalah ditundukkan untuk 
faedah manusia: 




29. "Dialah yang telah menciptakan untuk kamu segala apa yang ada di 
bumi" 

(Surah al-Baqarah) 

Oleh sebab manusia mempunyai darjah kemuliaan dan ketinggian 
yang seluhur ini, maka Allah telah menjadikan tali hubungan yang mengikat 
umat manusia itu ialah tali hubungan yang diambil dari tiupan ilahi yang 
mulia, iaitu tali hubungan 'aqidah kerana Allah. Oleh itu 'aqidah seseorang 

Mu' min merupakan tanahairnya, kaumnya dan keluarganya dan di atas 
'aqidah inilah umat manusia harus bersatu padu bukannya seperti haiwan 
yang berpadu kerana rumput, kerana padang ragut, kerana kumpulan dan 
kerana pagar. 

Orang yang beriman mempunyai keturunan yang amat tua yang 
bersinambung di lorong-lorong zaman yang amat jauh. Dia adalah salah 
seorang dari angkatan manusia yang mulia yang dipimpin oleh para rasul 
yang mulia, iaitu Nuh, Ibrahim, Ismail, Ishaq, Ya'kub, Yusuf, Musa, 'Isa dan 
Muhammad alayhimus-salam. 



( 92 ) 









LfO 



92. "Dan sesungguhnya umat (para anbia') ini adalah umat kamu iaitu umat 
yang satu dan Aku adalah Tuhan kamu. Oleh itu sembahlah Aku." 

(Surah al- Anbia') 

Angkatan manusia yang mulia yang bersinambung di lorong-lorong 
zaman yang amat lama itu menghadapi — seperti yang tergambar di bawah 
bayangan al-Qur'an — keadaan-keadaan yang serupa, krisis-krisis yang 
serupa dan pengalaman-pengalaman yang serupa di sepanjang zaman di 
berbagai-bagai tempat dan di kalangan berbagai-bagai kaum. Angkatan itu 
menghadapi kesesatan, kebutaan, kezaliman, hawa nafsu yang liar, 
penindasan, kekejaman, ancaman dan pengusiran, tetapi ia terus mara 
menyusuri jalannya dengan langkah-langkah yang tetap, dengan hati nurani 
yang tenteram, dengan kepercayaan dan harapan yang penuh terhadap 
pertolongan Allah dengan hati yang menunggu-nunggu di setiap saat 
ketibaan janji Allah yang benar: 




13 - 14 "Dan orang-orang kafir itu berkata kepada rasul-rasul mereka: Kami 
tetap akan mengusir kamu dari negeri kami atau kamu kembali semula 
kepada agama kami lalu Allah Tuhan mereka mewahyukan kepada 
mereka: Sesungguhnya Kami tetap akan membinasakan orang-orang yang 
zalim dan Kami tetap akan menempatkan kamu di negeri itu selepas 
(kebinasaan) mereka. (Janji) yang sedemikian adalah untuk orang-orang 
yang takut kepada maqam-Ku dan takut kepada janji azab-Ku." 

(Surah Ibrahim) 

Itulah sikap yang sama, pengalaman yang sama, ancaman yang sama, 
keyakinan yang sama dan janji yang sama kepada angkatan iman yang mulia. 

juga nasib kesudahan yang sama yang ditunggu-tunggu oleh para Mu' min di 
akhir perjalanan mereka semasa mereka menerima penindasan dan ancaman. 

Di bawah bayangan al-Qur'an juga aku dapat mempelajari bahawa di 
dalam alam al-wujud ini tiada ruang bagi kebetulan yang membuta tuli dan 
bagi kejadian-kejadian luar dugaan yang mendadak. Kerana: 




49. "Sesungguhnya Kami ciptakan segala sesuatu itu dengan ukuran yang 
rapi" 

(Surah al-Qamar) 



(29) 




2. "Dan Dialah yang menciptakan tiap-tiap sesuatu iaitu menentukan 
keadaan makhluk itu dengan ketentuan takdir yang sempurna." 

(Surah al-Furqan) 

Setiap perkara dan kejadian ada hikmatnya, tetapi hikmat itu adalah 
suatu hikmat ghaib yang amat mendalam dan mungkin tidak ternampak 
kepada pandangan manusia yang singkat: 

(19) 

19. "Kamu mungkin bencikan sesuatu, sedangkan Allah menjadikan 
padanya kebajikan yang banyak." 

(Surah an-Nisa') 





( 2i6)Fp*£j 



216. "Dan boleh jadi kamu benci kepada sesuatu padahal ia baik bagi 
kamu, dan kamu mungkin sukakan sesuatu, sedangkan ia lebih buruk 
kepada kamu. Dan hanya Allah yang mengetahui, sedangkan kamu tidak 
mengetahui" 

(Surah al-Baqarah) 

Segala sebab-sebab yang diketahui umum itu kadang-kadang 
melahirkan kesan-kesannya dan kadang-kadang tidak, begitu juga 
muqaddimah/primisa yang dianggap orang sebagai pasti kadang-kadang 
melahirkan natijah dan kadang-kadang tidak, kerana sebab-sebab dan 

muqaddimah-muqaddimah itu sendiri bukanlah berkuasa mewujudkan 
kesan-kesan dan natijah-natijah itu, malah iradat Allah yang bebas itulah 
yang mewujudkan kesan-kesan dan natijah-natijah itu di samping 
mewujudkan sebab-sebab dan muqaddimah itu sendiri: 



( 1 ) 




1. "Engkau tidak mengetahui boleh jadi Allah akan mengadakan selepas 
perceraian itu sesuatu perkara yang lain." 

(Surah at-Talaq) 

30. "Dan tidaklah kamu menghendaki kecuali bila dikehendaki Allah." 

(Surah al-Insan) 

Orang yang beriman menggunakan sebab-sebab kerana ia diperintah 
berbuat begitu, tetapi Aliahlah yang menentukan kesan-kesan dan natijah- 
natijahnya. Keyakinan kepada rahmat Allah dan keadilan-Nya, kepada 
hikmat kebijaksanaan Allah dan ilmu-Nya itulah satu-satunya tempat 
perlindungan yang aman dan tempat yang selamat dari bisikan-bisikan dan 
godaan-godaan syaitan: 



( 268 ) 




268. "Syaitan menjanjikan (menakut-nakutkan) kamu dengan kemiskinan 
dan menyuruh kamu melakukan kejahatan, sedangkan Allah menjanjikan 
kamu dengan keampunan dan limpah kurnia dari-Nya dan Allah itu Maha 
Luas Pengurniaan-Nya dan Maha Mengetahui." 

(Surah al-Baqarah) 

Oleh sebab itulah aku hidup di bawah bayangan al-Qur'an dengan hati 
yang tenang tenteram dan di sana aku melihat tangan kekuasaan Allah 
mengendalikan segala peristiwa dan segala perkara. Di sana aku hidup di 
bawah naungan dan pemeliharaan Allah dan aku benar-benar merasa kesan- 
kesan sifatNya yang positif dan aktif: 

62. "Atau siapakah yang menyahut do'a orang yang berada di dalam 
kesusahan apabila dia berdo'a kepada-Nya dan menghilangkan kesusahan 
itu?" 

(Surah an-Naml) 



( 18 ) 





18. "Dan Dialah Yang Maha Berkuasa atas sekalian hamba-Nya dan Dialah 
yang Maha Bijaksana dan Maha Mendalam ilmu-Nya." 

(Surah al-An'am) 



( 21 ) 




21. "Dan Allah Itu berkuasa terhadap urusan-Nya, tetapi kebanyakan 
manusia tidak mengetahuinya." 

(Surah Yusuf) 

f. jlall (jjj Alll j! 1 ji-alc. I j 

24. "Dan ketahuilah bahawa Allah berkuasa menghalangkan di antara 
seseorang dengan hatinya." 

(Surah al-Anfal) 



( 107 ) 




107. "(Allah) Maha Berkuasa melaksanakan segala apa yang 
dikehendakiNya." 

(Surah Hud) 




Map*,,, ^ 

( 3 ) af$L &gBk 



2-3. "Sesiapa yang bertaqwa kepada Allah nescaya Dia mengadakan jalan 
keluar untuknya dan memberikan rezeki dari arah yang tidak disangka 
sangkakannya dan sesiapa yang bertawakkal kepada Allah Dia akan 
memberi pertolongan yang cukup kepadanya. Sesungguhnya Allah 
berkuasa melaksanakan segala urusan-Nya." 

(Surah at-Talaq) 




56. "Tiada seekor binatang pun melainkan Dialah (Allah) yang memegang 
ubun-ubunnya." 

(Surah Hud) 



36. "Bukankah Allah itu cukup untuk melindungi hamba-Nya? Sedangkan 
mereka menakut-nakutkan engkau dengan sembahan-sembahan yang lain 
dari Allah." 

(Surah az-Zumar) 
clfc 4 ^ 4331 O&J cik 4 J 

18. "Sesiapa yang telah dihinakan Allah, maka tiada siapapun lagi yang 
dapat memuliakannya." 

(Surah al-Haj) 




33. "Sesiapa yang telah disesatkan Allah, maka tiada siapa lagi yang dapat 
memberi hidayat kepadanya." 

(Surah ar-Rad) 

Sebenarnya alam al-wujud ini tidaklah sekali-kali diserahkan kepada 
undang-undang otomatik yang membuta tuli, malah di sebalik undang- 
undang itu selalunya wujud iradat yang merancang dan masyi'ah yang 
bebas. Allah mencipta dan memilih apa sahaja yang dikehendaki-Nya. Di 
samping itu aku juga belajar bahawa tangan qudrat Allah sentiasa bekerja, 
tetapi ia bekerja mengikut caranya yang tersendiri. Kita tidak boleh menggesa 
supaya dia bertindak segera dan tidak boleh membuat apa-apa cadangan 
kepada Allah. Sistem hidup yang diatur oleh Allah — sebagaimana yang 
dapat dilihat di bawah bayangan al-Qur'an — adalah digubal supaya ia dapat 
bertindak di dalam setiap masyarakat dan di dalam setiap peringkat 
perkembangan hidup manusia, juga dalam setiap keadaan jiwa umat 
manusia yang sama. Sistem ini digubal untuk manusia yang hidup di bumi 
ini dengan mengambil kira fitrah manusia, tenaga-tenaga, bakat-bakat 
semulajadinya, kekuatan dan kelemahannya, juga mengambil kira keadaan- 
keadaannya yang berubah yang dialaminya. Sistem itu tidak sekali-kali 
menaruh sangkaan yang buruk terhadap makhluk insan ini lalu 
memperkecil-kecilkan peranannya atau mensia-siakan nilainya dalam apa 

sahaja bentuk hidupnya sama ada dengan sifatnya sebagai individu atau 
sebagai anggota di dalam kelompok. Begitu juga sistem ini tidak sekali-kali 
mengelamun dengan daya khayal lalu mengangkatkan makhluk insan ini 
terlalu tinggi hingga mengatasi darjatnya, mengatasi tenaga kemampuannya 
dan mengatasi tugasnya yang dijadikan Allah ketika ia diciptakan. Dan 
dalam dua keadaan ini sistem ini juga tidak mengandaikan bahawa asas-asas 
fitrah makhluk insan ini adalah asas-asas yang dangkal yang hanya wujud 
dengan kuasa undang-undang atau boleh dihapuskan dengan hujung pena 
sahaja, malah makhluk insan ini dengan fitrah semulajadinya, dengan 
kecenderungan dan bakat-bakat semulajadinya adalah dipimpin oleh sistem 
hidup ilahi ini untuk mengangkatnya kepada setinggi darjah kesempurnaan 
yang telah ditentukan kepadanya, sesuai dengan kejadian dan tugasnya dan 
untuk menghormati dirinya, fitrah semulajadinya dan nilai-nilainya apabila 
ia memimpinnya di jalan kesempurnaan menuju kepada Allah. Oleh sebab 
itulah sistem hidup Ilahi ini diciptakan untuk jangka waktu yang amat 
panjang yang hanya diketahui Allah yang menciptakan insan dan 
menurunkan al-Qur'an ini sahaja. Dan oleh sebab itulah ia tidak bertindak 
sewenang-wenang dan terburu-buru dalam usaha mencapai matlamatnya 
yang tinggi dari sistem ini. Masa di hadapannya terbuka luas tidak terbatas 
dengan umur individu. Dia tidak didorong oleh keinginan yang fana dan 
kebimbangan takut mati sebelum tercapai matlamatnya yang jauh 
sebagaimana yang berlaku kepada pejuang-pejuang isme-isme bumi yang 
bertindak sewenang-wenang dalam satu generasi dan bertindak melampaui 
fitrah semulajadi yang berjalan dengan langkah-langkah yang seimbang dan 
tenang kerana mereka tidak sabar untuk berjalan dengan langkah-langkah 
yang seimbang dan tenang, dan dalam perjalanan dan perjuangan mereka 
yang sewenang-wenang itulah berlakunya pembunuhan dan pertumpahan 
darah, runtuhnya nilai dan tercetusnya huru-hara dan kacau-bilau, kemudian 
pada akhirnya mereka pun hancur dan isme-isme bikinan mereka juga turut 
hancur di bawah pukulan tukul-tukul fitrah semulajadi yang tidak sanggup 
ditanggung oleh isme-isme yang sewenang-wenang. Adapun Islam ia tetap 
berjalan dengan lemah-lembut memimpin fitrah manusia, ia menolak di sini 
dan menahan di sana, dan ia membetul bila menyeleweng, tetapi ia tidak 
bertindak memecah atau menghancurkan fitrah manusia. Ia tetap sabar 
melayaninya, iaitu ia sabar dengan kesabaran seseorang yang arif, bijak dan 
yakin dengan matlamat yang telah ditetapkan itu. Jika tidak dapat dicapai 
dalam pusingan pertama diusahakan pula dalam pusingan yang kedua atau 
ketiga atau ke sepuluh atau ke seratus atau ke seribu. Masa masih lanjut dan 
matlamat cukup terang dan jalan menuju ke matlamat yang agung itu amat 
panjang. Jika pokok yang tinggi itu tumbuh dan akar-akarnya bertunjang 
teguh di dalam bumi, dahan-dahannya mencabang panjang dan merimbun 
tebal, maka begitulah juga Islam, ia tumbuh dan subur perlahan-lahan, 
lambat dan tenang dan ia selama-lamanya mengambil bentuk yang 
dikehendaki oleh Allah. Sesuatu tanaman itu kadang-kadang ditimbus pasir, 
kadang-kadang setengahnya dimakan ulat dan kadang-kadang kering tidak 
disirami air dan kadang-kadang tenggelam dalam air siraman, tetapi 

peladang yang arif dan bijak tahu bahawa tanaman itu tetap hidup dan subur 
dan ia akan dapat mengatasi segala penyakitnya dalam masa yang panjang 
itu. Oleh sebab itulah ia tidak bertindak sewenang-wenang dan tidak resah 
dan gelisah dan tidak cuba mematangkannya dengan cara-cara yang lain dari 
cara-cara fitrah yang tenang, lapang dada dan mesra, itulah cara peraturan 
Ilahi di seluruh alam al-wujud ini: 



( 23 ) 




23. "Dan engkau tidak akan dapati sebarang perubahan di dalam undang 
undang Allah." 

(Surah al-Fath) 

Al-Haq kebenaran mengikut sistem Ilahi ini merupakan sesuatu yang 
hakiki dan tulen dalam binaan alam al-wujud ini. Ia bukannya sesuatu yang 
wujud secara mendadak dan sepintas lalu dan bukannya sesuatu yang wujud 
secara kebetulan dan tidak disengajakan. Allah S.W.T. itulah yang benar/al- 
Haq dan kewujudan Allah Ta'ala inilah segala makhluk yang ada mengambil 
kewujudannya: 







( 30 ) 



30. "Yang demikian ialah kerana Allah itulah yang benar/al-Haq dan segala 
apa yang mereka sembah selain dari-Nya itulah yang palsu dan Allah 
itulah Tuhan Yang Maha Tinggi dan Maha Besar." 

(Surah Luqman) 

Allah telah menciptakan alam buana ini dengan kebenaran/ al-Haq 
dan tidak bercampur-aduk dengan kebatilan dan kepalsuan: 




5. "Allah tidak menciptakan semuanya itu melainkan dengan kebenaran/ 
al-Haq." 

(Surah Yunus) 



191. "Wahai Tuhanku! Tiadalah Engkau ciptakan semuanya ini sebagai 
palsu. Maha Sucilah Engkau!" 

(Surah Ali-Imran) 

Kebenaran itulah yang menjadi tapak asas alam al-wujud ini dan 
apabila ia menyeleweng darinya ia akan rosak dan musnah: 




71. "Jika kebenaran itu mengikut hawa nafsu mereka nescaya musnahlah 
langit dan bumi dan penghuni-penghuninya." 

(Surah al-Mu'minun) 

Oleh sebab itulah kebenaran pasti menang dan kebatilan dan 
kepalsuan pasti musnah. Walaupun keadaan-keadaan yang zahir nampaknya 
tidak begitu, namun kebenaran akan tetap muncul dengan begitu ketara: 



18. "Malah Kami lontarkan kebenaran ke atas kepalsuan lalu ia 
mengalahkannya dan tiba-tiba kepalsuan itu terus lenyap." 

(Surah al-Anbia') 

Kebaikan dan kebagusan juga (mengikut sistem Ilahi) merupakan 
sesuatu yang tulen sama seperti kebenaran. Ia tetap kekal di bumi ini: 




17. "Allah telah menurunkan air hujan dari langit lalu mengalirlah air 
dilembah-lembah menurut sukatannya. Kemudian banjir itu membawa 
buih-buih yang mengembang dan terapung-apung dan dari logam-logam 
yang mereka leburkannya di dalam api untuk membuat perhiasan atau 
barang-barang kegunaan juga terdapat buih-buih yang serupa (dengan 
buih banjir itu). Demikianlah Allah membuat perbandingan kebenaran 
dan kepalsuan. Adapun buih, maka ia akan lenyap terbuang di tepi-tepi 
tebing dan adapun yang berguna kepada manusia, maka ia akan tetap 
tinggal di bumi. Demikianlah Allah membuat berbagai-bagai 
perbandingan." 

(Surah Ar-Ra'd) 

24 ) afefoa 




(25) 




( 27 ) 




24 - 27. "Tidakkah engkau melihat bagaimana Allah membuat satu 
perbandingan iaitu kalimat yang baik itu laksana pokok yang baik akar 
tunjangnya teguh dan dahannya menjulang ke langit. Ia mengeluarkan 
buah-buahnya setiap masa dengan izin Allah. Dan Allah membuat 
berbagai-bagai perbandingan kepada manusia supaya mereka mendapat 
pengajaran. Dan bandingan kalimat yang buruk itu laksana pokok yang 
buruk yang telah dicabut akar umbinya dari muka bumi, ia tidak 
mempunyai apa-apa keteguhan lagi. Allah meneguhkan iman orang-orang 
yang beriman dengan ucapan yang teguh itu dalam kehidupan dunia dan 
Akhirat dan Allah menyesatkan orang-orang yang zalim dan Allah 
melakukan segala apa yang dikehendaki-Nya." 

(Surah Ibrahim) 

Manakah ketenteraman yang lebih ni'mat dari ketenteraman yang 
dilahirkan oleh kefahaman dan tanggapan ini? Manakah ketenangan yang 
lebih ni'mat dari ketenangan yang dicurahkan ke dalam hati oleh kefahaman 
dan tanggapan ini? Manakah kepercayaan terhadap kebenaran, kebaikan dan 
keislahan yang lebih kuat dari kepercayaan ini? Dan manakah suatu kekuatan 
dan keunggulan yang mengatasi realiti hidup yang kecil ini yang dicurahkan 
ke dalam hati nurani oleh kefahaman dan tanggapan ini? 

Masa penghayatanku di bawah bayangan al-Qur'an itu berakhir 
dengan satu keyakinan yang teguh dan tegas, iaitu dunia ini tidak akan 
mencapai kebaikan dan umat manusia tidak akan mencapai kerehatan, 
ketenteraman, ketinggian, keberkatan, kesucian dan keselarasan dengan 
undang-undang alam buana dan fitrah hidup yang suci melainkan dengan 
kembali kepada Allah. 

Perkembalian kepada Allah itu — sebagaimana yang tergambar di 
bawah bayangan al-Quran — hanya mempunyai satu bentuk dari satu jalan 
sahaja, tiada jalan yang lain darinya — iaitu mengembalikan seluruh 
kehidupan ini kepada sistem hidup yang diatur oleh Allah untuk umat 
manusia sebagaimana digaris oleh-Nya di dalam al-Qur'anul-Karim. 
Perkembalian itu bererti penghakiman kepada al-Quran dalam seluruh 
urusan kehidupan mereka. Jika tidak, kerosakan akan berkecamuk di dunia 
ini, manusia akan terhumban ke dalam kecelakaan, akan jatuh terbalik ke 

dalam lumpur dan ke dalam jahiliyah yang menyembah hawa nafsu selain 
Allah itu: 









(50) 




50. "Jika mereka tidak menyambut seruanmu, maka ketahuilah bahawa 
mereka hanya mengikut hawa nafsu mereka sahaja dan siapakah yang 
lebih sesat dari orang yang mengikut hawa nafsunya tanpa hidayat dari 
Allah? Sesungguhnya Allah tidak memberi hidayat kepada kaum yang 
zalim." 

(Surah al-Qasas) 

Berhakimkan kepada sistem hidup yang diatur oleh Allah dalam kitab 
sucinya itu bukanlah suatu perkara sunat, bukan perkara sukarela dan bukan 
perkara pilihan, malah ia adalah perkara beriman atau tidak beriman: 




M 



36. "Tidaklah wajar bagi lelaki yang Mu'min dan perempuan yang Mu'min 
apabila Allah dan rasul-Nya telah menetapkan sesuatu keputusan, 
membuat pilihan yang lain dalam urusan mereka/ 

(Surah al-Ahzab) 




(19) 



18 - 19. "Kemudian Kami jadikan engkau tegak di atas syari'at dan 
perintah-perintah Allah. Oleh kerana itu ikutlah syari'at ini dan janganlah 
engkau ikut hawa nafsu orang-orang yang tidak mengetahui. 
Sesungguhnya mereka tidak dapat menolong engkau sedikit pun dan azab 
Allah dan sesungguhnya orang-orang yang zalim itu menjadi pelindung- 
pelindung terhadap satu sama lain dan Allah adalah Pelindung orang- 
orang yang bertaqwa." 

(Surah al-Jathiah) 

Perkara ini adalah suatu perkara yang amat serius. Ia adalah perkara 
aqidah dan asasnya lagi. Ia adalah perkara kebahagiaan atau kecelakaan 
manusia. 

Umat manusia yang diciptakan Allah ini tidak dapat dibuka pintu 
fitrah yang tertutup itu melainkan dengan anak-anak kunci dari ciptaan Allah 
itu dan penyakit-penyakitnya tidak boleh diubati melainkan dengan penawar 
yang dicipta oleh Allah S.W.T. Allah telah menyediakan di dalam sistem 
hidup yang diaturkan oleh-Nya itu anak-anak kunci untuk membuka segala 
pintu yang tertutup dan penawar untuk mengubatkan segala penyakit: 



82. "Dan Kami turunkan dari al-Qur'an itu sesuatu yang menjadi rahmat 
kepada orang-orang yang beriman." 

(Surah al-Isra) 




9. "Sesungguhnya aI-Qur'an ini memberi hidayat ke jalan yang amat 
lurus." 

(Surah al-Isra) 

Tetapi malangnya umat manusia tidak mahu mengembalikan ibu 
kunci kepada tukang pembuatnya dan tidak mahu membawa orang sakit 
kepada penciptanya. Mereka tidak bertindak dalam urusan diri mereka, 
kemanusiaan mereka, kebahagian atau kecelakaan mereka seperti mereka 
bertindak dalam urusan mesin-mesin dan alat-alat murah yang digunakan 
mereka dalam keperluan-keperluan seharian mereka yang kecil. Mereka tahu 
jika mesin-mesin dan alat-alat itu rosak mereka akan memanggil mekanik 
kilang yang membuat mesin itu untuk memperbaikinya, tetapi mereka tidak 
menggunakan peraturan ini dalam usaha membetulkan manusia sendiri, iaitu 
dengan mengembalikan mereka kepada kilang yang mengeluarkan mereka 
dan tidak meminta petua dari Allah Pencipta yang telah mengadakan mesin- 
mesin manusia yang mengkagumkan ini, iaitu mesin manusia yang besar, 
mulia, halus dan seni, mesin yang tidak diketahui liku-liku dan pintu- 
pintunya melainkan oleh tukang yang membuatnya sendiri: 







( 14 ) 




13 - 14. "Sesungguhnya Allah amat mengetahui segala isi hati. Apakah 
Allah yang telah menciptakan (kamu) tidak mengetahui (isi hati kamu), 
sedangkan Dialah Yang Maha Halus dan Maha Mendalam Ilmu-Nya" 

(Surah al-Mulk) 

Dari sinilah kecelakaan menimpa umat manusia yang sesat, umat 
manusia yang sengsara dan bingung, umat manusia yang tidak akan bertemu 
dengan petunjuk dan hidayat, kerehatan dan kebahagiaan melainkan apabila 
fitrah mereka (yang rosak itu) dikembalikan kepada Penciptanya yang Maha 
Besar, sebagaimana mesin-mesin yang murah itu dikembalikan kepada 
tukang-tukangnya yang kecil. 

Tindakan mengenepikan Islam dari menerajui kepimpinan manusia 
merupakan satu peristiwa yang amat besar di dalam sejarah umat manusia 
dan satu malapetaka yang menghancurkan kehidupan mereka, iaitu 
malapetaka yang tidak ada tandingannya sejauh yang diketahui manusia 
yang telah membawa berbagai-bagai bencana yang dialami mereka. 

Islam telah menerima teraju kepimpinan manusia setelah dunia ini 
rosak, setelah kehidupan dan kepimpinan-kepimpinan manusia itu rosak dan 
setelah umat manusia mengalami berbagai-bagai kecelakaan dari kepimpinan 
yang rosak dan setelah kerosakan itu lahir (merata-rata): 




41. "Kerosakan telah lahir di daratan dan lautan kerana perbuatan- 
perbuatan yang telah dilakukan oleh tangan manusia." 

(Surah ar-Rum) 

Islam telah memegang teraju kepimpinan manusia dengan al-Qur'an 
dan dengan kefahaman baru yang dikemukakan oleh al-Qur'an dan dengan 
syari'at yang diambil dari kefahaman ini. Itulah hari lahir yang baru bagi 
umat manusia, iaitu hari lahir yang lebih besar dari segi hakikatnya dari hari 
lahir kewujudan mereka, kerana al-Qur'an telah membentuk satu kefahaman 
yang baru kepada manusia, iaitu kefahaman terhadap alam al-wujud, 
kehidupan, nilai-nilai dan peraturan-peraturan hidup. Begitu juga Islam telah 
mewujudkan satu kenyataan realiti kemasyarakatan yang unik yang tidak 
dapat difikirkan oleh mereka sebelum ia dibentuk oleh al-Qur'an. 
Kenyataan/ realiti itu begitu bersih dan indah, begitu agung dan luhur, begitu 
mudah dan senang, begitu realistik dan positif, begitu seimbang dan selaras 
sehingga tidak pernah terlintas di dalam hati manusia, jika tidak kerana Allah 
telah berkehendak menjadikannya untuk manusia dan telah mewujudkannya 
dalam hidup mereka, iaitu di dalam bayangan al-Qur'an, di dalam sistem 
hidup al-Qur'an dan di dalam syari'at al-Qur'an. 

Kemudian berlaku malapetaka yang telah menghancurkan manusia 
itu, di mana Islam diketepikan dari teraju kepimpinan manusia. Ia 
diketepikan supaya teraju kepimpinan itu dipegang sekali lagi oleh jahiliyah 
dalam salah satu bentuknya yang begitu banyak itu, iaitu dalam bentuk 
pemikir kebendaan yang dikagumi oleh umat manusia pada hari ini 
sebagaimana kanak-kanak yang kecil mengkagumi pakaian-pakaian dan 
mainan-mainan yang cantik dan beraneka warna. 

Di sana ada satu kumpulan penyesat dan penipu yang menjadi musuh 
umat manusia. Mereka meletak sistem hidup ilahi di satu daun neraca dan 
meletakkan penciptaan dan kemajuan manusia di alam kebendaan di daun 
neraca yang satu lagi, kemudian mereka berkata kepada manusia: Pilihlah di 
antara dua ini iaitu hidup dengan sistem ilahi dan meninggalkan segala 
ciptaan dan kemajuan yang telah dicapai manusia di alam kebendaan atau 
meni'mati hasil-hasil ilmu pengetahuan manusia dan meninggalkan sistem 
hidup ilahi ini adalah satu penipuan dan pengeliruan yang keji, kerana 
kedudukan persoalan ini sama sekali bukannya begitu, kerana sistem hidup 
Ilahi sama sekali tidak memusuhi penciptaan dan kemajuan yang dicapai 
manusia, malah sistem hidup Ilahilah yang menggerakkan daya penciptaan 
dan kemajuan itu dan membimbingnya ke jalan yang betul supaya manusia 
dapat melaksanakan tugas khalifah di bumi ini iaitu tugas yang telah 
dikurniakan Allah kepada mereka di samping membekalkan mereka dengan 
bakat-bakat kebolehan dan tenaga-tenaga yang cukup untuk melaksanakan 
tugas yang dibebankan ke atas mereka. Begitu juga Allah telah menundukkan 
kepada mereka segala undang-undang alam yang dapat membantu mereka 
melaksanakan tugas itu, di samping menyelaraskan di antara kejadian 
mereka dengan kejadian alam buana ini supaya mereka dapat hidup, bekerja 
dan mencipta kemajuan dan kejayaan dengan syarat penciptaan itu sendiri 
menjadi ibadat kepada Allah dan menjadi salah satu sarana pernyataan 
kesyukuran kepada Allah terhadap ni'mat-ni'matnya yang besar dan 
pernyataan mematuhi syarat Allah dalam menjalani tanggungan khalifah itu, 
iaitu bekerja dan bergerak dalam lingkungan yang diredhai Allah. Kumpulan 
penyesat yang meletakkan sistem Ilahi dalam satu daun neraca dan meletak 
kemajuan manusia dalam satu neraca sebelah lagi itu adalah kumpulan yang 
mempunyai niat yang jahat. Mereka adalah orang-orang jahat yang memburu 
umat manusia yang letih lesu dan bingung setiap kali ia merasa penat dan 
kesesatan dan kebingungan dan setiap kali ia ingin mendengar suara 
penasihat dan setiap kali ia ingin pulang dari padang kesesatan dan mencari 
ketenteraman di bawah perlindungan Allah. 

Di sana ada lagi satu kumpulan yang lain. Mereka bukan tidak 
mempunyai niat yang baik, tetapi mereka tidak mempunyai kesedaran yang 
menyeluruh dan kefahaman yang mendalam. Mereka terlalu kagum dengan 
kuasa-kuasa alam dan undang-undang alam, mereka terlalu tertarik kepada 
pencapaian-pencapaian manusia di alam kebendaan. Perasaan ini telah 
mendorong mereka memisahkan di antara kuasa-kuasa alam dengan nilai- 
nilai keimanan, tindakannya dan kesan-kesannya di alam buana dan realiti 
kehidupan. Mereka menentukan kepada undang-undang alam satu bidang 
khas dan kepada nilai keimanan satu bidang khas yang lain pula, kerana 
menurut hemat mereka, undang-undang alam itu berjalan mengikut jalannya 
yang tersendiri tanpa terpengaruh kepada nilai-nilai keimanan, dan ia tetap 
melahirkan natijah-natijahnya sama ada manusia beriman atau kafir, sama 
ada mereka mengikut sistem hidup Allah atau menentangnya, sama ada 
mereka menghukum dengan syari'at Allah atau dengan hawa nafsu manusia. 

Fikiran ini adalah karut, kerana ia memisahkan di antara dua jenis 
undang-undang Allah, sedangkan pada hakikatnya, kedua-duanya tidak 
pernah terpisah, kerana nilai-nilai keimanan ini merupakan sebahagian dari 
undang-undang Allah di alam buana ini. Ia sama seperti undang-undang 
alam dan natijah-natijahnya mempunyai hubungan yang rapat dan saling 
merangkumi satu sama lain. Tiada alasan dan sebab untuk memisahkan di 
antara kedua undang-undang itu mengikut perasaan dan kefahaman 
seseorang Mu' min. Inilah kefahaman yang betul yang dibentuk oleh al- 
Qur'an dalam hati Mu' min yang hidup di bawah bayangan al-Qur'an. Al- 
Quran membentuk kefahaman ini ketika ia memperkatakan tentang kaum 
Ahlil-Kitab di zaman lampau yang telah menyeleweng dari ajaran-ajaran 
(kitab-kitab suci mereka) dan bagaimana kesan penyelewengan ini kepada 
mereka: 




(66) MacJ% 



65 - 66. "Dan sekiranya kaum Ahlil-Kitab itu beriman dan bertaqwa 
nescaya Kami hapuskan dari mereka kesalahan-kesalahan mereka dan 
Kami masukkan mereka ke dalam Syurga yang penuh ni'mat. Dan 
sekiranya mereka menegakkan hukum Taurat dan Injil dan ajaran yang 
diturunkan kepada mereka dari Tuhan mereka nescaya mereka akan 
mendapat makanan yang mewah dari atas mereka dan dari bawah kaki 
mereka." 

(Surah al-Ma'idah) 

Al-Quran membentuk kefahaman itu ketika ia memperkatakan janji 
Nuh kepada kaumnya: 










10 - 12. "Dan aku telah menyeru mereka: Pohonlah keampunan kepada 
Tuhan kamu sesungguhnya Dia Maha Pengampun, nescaya Allah 
menurunkan hujan yang lebat ke atas kamu dan mengurniakan kepada 
kamu harta yang banyak dan anak yang ramai dan mengadakan kebun- 

kebun untuk kamu, juga mengadakan sungai-sungai (dalam kebun itu) 
untuk kamu." 

(Surah Nuh) 

Al-Qur'an membentuk kefahaman itu ketika ia menghubungkan 
kenyataan di alam jiwa dengan kenyataan di alam luar iaitu kenyataan yang 
merupakan tindakan Allah terhadap mereka: 




11. "Sesungguhnya Allah tidak mengubahkan keadaan sesuatu kaum 
hingga mereka sendiri mengubah keadaan yang ada pada diri mereka." 

(Surah ar-Ra'd) 

Beriman kepada Allah, beribadat kepada Allah dengan jujur dan ikhlas 
dan menegakkan syari'at Allah di bumi ini, semuanya merupakan 
pelaksanaan undang-undang Allah, iaitu undang-undang yang aktif dan 
positif yang terbit dari sumber yang sama yang melahirkan undang-undang 
alam yang kita dapat melihat kesan-kesannya yang nyata dengan hati dan 
ujian. 

Kadang-kadang kita terpengaruh kepada gejala-gejala palsu dan 
perpisahan undang undang alam buana itu, iaitu ketika kita melihat bahawa 
mematuhi undang-undang alam boleh membawa manusia kepada kejayaan 
juga walaupun mereka menentang nilai-nilai keimanan. Kadang-kadang 
natijah dari gejala perpisahan ini titik ketara di permulaan jalan, tetapi ia 
tetap ketara pada akhirnya. Inilah yang telah berlaku kepada masyarakat 
Islam sendiri, di mana garis naiknya bermula dari titik pertemuan undang- 
undang alam dengan nilai-nilai keimanan di dalam hidupnya dan garisan 
menurun atau jatuhnya bermula dari titik perpisahan di antara kedua- 
duanya. Kemudian masyarakat Islam itu terus jatuh dan menurun apabila 
sudut perpisahan itu semakin terbuka luas hingga ia terhumban ke tahap 
yang serendah-rendahnya apabila ia sekaligus mengabaikan undang-undang 
alam dan nilai-nilai keimanan. 

Sementara di sebelah lagi tegaknya pula tamadun kebendaan yang 
wujud hari ini. Tamadun ini berdiri laksana seekor burung yang berkibas 
dengan sebelah sayap yang amat gagah, sedangkan sayapnya yang sebelah 
lagi patah. Ia meningkat maju dalam kemajuan kebendaan, tetapi ia jatuh 
dalam konsep insaniyah dan ia mengalami kegelisahan, kebingungan, 
penyakit-penyakit jiwa dan saraf yang membimbangkan para cendikiawan di 
sana jika mereka tidak menemui sistem hidup ciptaan Allah, iaitu satu 
satunya sarana pengubatan dan ubat. 

Syari'at Allah bagi manusia merupakan sebahagian dari undang- 
undang semesta Ilahi di alam ini. Pelaksanaan syari'at ini tentulah 
mempunyai kesan yang positif dalam menyelaraskan penjalanan manusia 
dengan perjalanan alam buana. Syari'at itu tiada lain melainkan hasil dari 

keimanan. Ia tidak tegak sendiri sahaja tanpa akar tunjangnya yang besar. Ia 
digubal untuk dilaksanakan dalam masyarakat Islam di samping untuk 
membantu membina masyarakat Islam. Ia bersepadu dengan kefahaman dan 
tanggapan Islam terhadap alam al-wujud yang besar dan terhadap 
kewujudan insan, juga bersepadu dengan ketaqwaan yang dilahirkan oleh 
kefahaman dan tanggapan ini, iaitu ketaqwaan di dalam hati nurani, 
kebersihan perasaan, kebesaran minat dan cita-cita, ketinggian budi pekerti 
dan kejujuran perilaku. Demikianlah persepaduan dan keselarasan yang 
wujud di antara seluruh undang-undang Allah sama ada undang-undang 
yang kita namakannya sebagai undang-undang alam dan apa yang kita 
gelarkannya sebagai nilai-nilai keimanan. Semuanya merupakan bahagian- 
bahagian dari undang-undang Allah yang merangkumi alam al-wujud. 

Manusia juga merupakan salah satu kekuatan dari kekuatan-kekuatan 
alam al-wujud, tindakannya, kemahuannya, keimanannya, kesolehannya, 
ibadatnya dan kegiatannya, juga merupakan kekuatan-kekuatan yang 
mempunyai kesan-kesan positif di alam al-wujud dan berhubung rapat 
dengan undang-undang Allah yang merangkumi alam al-wujud. Semua 
kekuatan itu bertindak selaras dan seia sekata. Ia dapat mengeluarkan hasil- 
hasil yang sempurna apabila ia bertindak sepadu dan selaras, dan akan 
mengeluarkan kesan-kesan yang merosakkan kehidupan, menyebarkan 
kecelakaan dan kesengsaraan di kalangan manusia apabila kekuatan- 
kekuatan itu bercanggah dan bertentangan satu sama lain: 




53. "Hal sedemikian kerana Allah tidak sekali-kali mengubahkan sesuatu 
ni'mat yang telah dikurniakannya kepada sesuatu kaum sehingga kaum itu 
sendiri mengubahkan apa yang ada pada diri mereka." 

(Surah al-Anfal) 

Perhubungan dan pertalian itu tersimpul rapat di antara tindakan 
manusia dengan perasaannya, dan dengan peristiwa-peristiwa yang berlaku 
dalam lingkungan undang-undang Allah yang merangkumi semua. Tiada 
siapa yang sanggup menyaran supaya diputuskan perhubungan dan 
dirosakkan keselarasan dan kesepaduan ini, dan tiada siapa yang sanggup 
menghalangkan di antara manusia dengan undang-undang Allah yang 
berkuatkuasa itu melainkan hanya musuh umat manusia yang mengusir 
mereka dari jalan hidayat. Oleh itu manusia harus berjuang memburu musuh 
mereka dan menjauhkannya dari jalan menuju kepada Allah Tuhan mereka 
Yang Maha Mulia. 

Inilah beberapa fikiran dan kesan-kesan yang diperolehi semasa hidup 
di bawah bayangan al-Qur'an. Semoga Allah jadikannya petunjuk yang 
berguna. 

29. "Dan kamu tidak dapat menentukan kemahuan kamu kecuali dengan 
cara yang diatur oleh Allah." 

(Surah at-Takwir) 

Sayyid Qutb 

